****

**ประกาศ องค์การบริหารส่วนตำบลบุ่งคล้า**
**เรื่อง  มาตรฐานทางคุณธรรมและจริยธรรมของพนักงานส่วนตำบล ลูกจ้างประจำ**
 **และพนักงานจ้าง องค์การบริหารส่วนตำบลบุ่งคล้า**
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 อนุสนธิจากคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมของข้าราชการ พนักงาน และลูกจ้างประจำขององค์กรปกครองส่วนท้องถิ่น ซึ่งได้ประมวลขึ้นจากข้อเสนอแนะของผู้บริหารท้องถิ่นและประชาชนผู้รับบริการจากองค์กรปกครองส่วนท้องถิ่น โดยมีวัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่น และ ลูกจ้างขององค์กรปกครองส่วนท้องถิ่นโดยทั่วไปใช้ยึดถือปฏิบัติเป็นเครื่องกำกับความประพฤติได้แก่

๑.พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ

 ๒.พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

๓.พึงให้บริการด้วยความเสมอภาคสะดวก รวดเร็ว มีอัธยาศัยไมตรีโดยยึดประโยชน์ของประชาชนเป็นหลัก

 ๔.พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

 ๕.พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

องค์การบริหารส่วนตำบลบุ่งคล้า ขอประกาศให้มาตรฐานทั้ง ๕ ประการดังกล่าวข้างต้นเป็น **“มาตรฐานทางคุณธรรมและจริยธรรมขององค์การบริหารส่วนตำบลบุ่งคล้า”**

จึงประกาศให้ทราบโดยทั่วกัน

 ประกาศ ณ วันที่ ๕ เดือน  เมษายน พ.ศ. ๒๕๖๕



               (ลงชื่อ)
                                       (นายวสันต์ กล้าแท้)
                                                    นายกองค์การบริหารส่วนตำบลบุ่งคล้า

****

**ประกาศ องค์การบริหารส่วนตำบลบุ่งคล้า**
**เรื่อง  นโยบายการพัฒนาบุคลากรด้านคุณธรรมจริยธรรม**

 ตามที่องค์การบริหารส่วนตำบลบุ่งคล้า อำเภอเมืองชัยภูมิ จังหวัดชัยภูมิ ได้กำหนดบรรทัดฐานทางจริยธรรมของข้าราชการและพนักงานจ้างขององค์การบริหารส่วนตำบลบุ่งคล้า เพื่อให้ข้าราชการ พนักงานจ้าง ทุกคนทราบและถือปฏิบัติเป็นมาตรฐานเดียวกัน นั้น

 องค์การบริหารส่วนตำบลบุ่งคล้า จึงได้กำหนดนโยบายการพัฒนาบุคลากรด้าน

คุณธรรม จริยธรรม มาตรฐานทางจริยธรรมและค่านิยมองค์กร สำหรับข้าราชการ พนักงานจ้างในสังกัดองค์การบริหารส่วนตำบลบุ่งคล้า ใช้เป็นแนวทางปฏิบัติราชการเพื่อเป็นเครื่องกำกับความประพฤติของคน ดังนี้

 **นโยบายการพัฒนาบุคลากรด้านคุณธรรมจริยธรรม**

 **ขององค์การบริหารส่วนตำบลบุ่งคล้า**

๑.พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ

อดทน และมีความรับผิดชอบ

 ๒.พึงปฏิบัติหน้าที่อยู่ในกรอบของจรรยาบรรณข้าราชการ และปฏิบัติหน้าที่อย่างเปิดเผย โปร่งใส พร้อมให้ตรวจสอบ

๓.พึงให้บริการด้วยความเสมอภาคสะดวก รวดเร็ว มีอัธยาศัยไมตรีโดยยึดประโยชน์

ของผู้รับบริการเป็นหลัก

 ๔.พึงปฏิบัติหน้าที่ด้วยความสามัคคี โดยยึดผลสัมฤทธิ์ของงานอย่างคุ้มค่า

 ๕.พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ


 ประกาศ ณ วันที่ ๕ เดือน  เมษายน พ.ศ. ๒๕๖๕

               (ลงชื่อ)
                                     (นายวสันต์ กล้าแท้)
                                                    นายกองค์การบริหารส่วนตำบลบุ่งคล้า

****

**ประกาศ องค์การบริหารส่วนตำบลบุ่งคล้า**
**เรื่อง  นโยบายเกี่ยวกับความโปร่งใสและตรวจสอบได้**

 เพื่อให้เป็นไปตามรัฐธรรมนูญแห่งราชอาณาจักรไทย พุทธศักราช ๒๕๕๐ พระราชบัญญัติข้อมูลข่าวสารของส่วนราชการ พุทธศักราช ๒๕๕๐ รวมทั้งให้สอดคล้องกับแผนการบริหารราชการแผ่นดิน พ.ศ.๒๕๕๑-๒๕๕๗ นโยบายที่ ๘ นโยบายการบริหารจัดการที่ดี ที่กำหนดให้เสริมสร้างมาตรฐานด้านคุณธรรม จริยธรรม ให้แก่ราชการและเจ้าหน้าที่ของรัฐและพัฒนาความโปร่งใสในการปฏิบัติงานของหน่วยงานของรัฐ พร้อมทั้งป้องกันและปราบปรามการทุจริตและประพฤติมิชอบของข้าราชการและเจ้าหน้าที่ของรัฐอย่างจริงจังเพื่อให้ภาคราชการเป็นที่เชื่อถือไว้วางใจแก่ประชาชน

 องค์การบริหารส่วนตำบลบุ่งคล้า จึงได้กำหนดนโยบายเกี่ยวกับความโปร่งใส

ตรวจสอบได้ เพื่อเป็นมาตรฐานและเป็นแนวทางปฏิบัติ รวมทั้งเป็นค่านิยมร่วมสำหรับองค์กรและบุคลากรทุกคนที่พึงยึดเป็นแนวทางปฏิบัติควบคู่กับ กฎ ระเบียบ ข้อบังคับอื่นๆ ดังนี้

 ๑.มีการเผยแพร่ข้อมูลแผนงาน/โครงการ และงบประมาณที่ได้รับอนุมัติจัดสรรให้หน่วยงานต่างๆได้รับทราบโดยทั่วถึง

 ๒.เร่งรัด ติดตาม ตรวจสอบผลการดำเนินงานโครงการ/กิจกรรม ที่ได้รับอนุมัติจัดสรรให้เป็นไปตามแผนการดำเนินงานที่อนุมัติอย่างเคร่งครัด โดยรายงานผลให้ผู้บังคับบัญชาทราบและเผยแพร่ให้หน่วยงานที่เกี่ยวข้องทราบด้วย

 ๓.มุ่งเน้นให้บริการด้านความโปร่งใส มีมาตรฐาน และคำนึงถึงสิทธิของข้าราชการและบุคลากรอย่างเป็นธรรม และเสมอภาค

 ๔.มุ่งเน้นเสริมสร้างสมรรถนะของบุคลากรองค์การบริหารส่วนตำบลบุ่งคล้าให้ปฏิบัติงานอย่างมีประสิทธิภาพ โดยเน้นการสร้างความสามัคคีและสร้างความสัมพันธ์อันดีต่อองค์กร

 ๕.เปิดเผยข้อมูลข่าวสารที่เกี่ยวข้องกับการดำเนินงานที่มีผลกระทบต่อประชาชนให้ผู้มีส่วนได้ส่วนเสียหรือสาธารณชนทราบ

 ๖.ส่งเสริมการมีส่วนร่วมโดยเปิดโอกาสให้ประชาชนหรือผู้ที่มีส่วนเกี่ยวข้องเข้ามามีบทบาทในการตัดสินใจดำเนินงาน และมีส่วนร่วมในการควบคุมการปฏิบัติงานขององค์การบริหารส่วนตำบลบุ่งคล้า ผ่านกระบวนการตรวจสอบ และเรียกร้องในกรณีที่เกิดความสงสัยในกระบวนการดำเนินงานของรัฐ

ประกาศ ณ วันที่ ๕ เดือน  เมษายน พ.ศ. ๒๕๖๕



(ลงชื่อ)

             ( นายวสันต์ กล้าแท้ )
        นายกองค์การบริหารส่วนตำบลบุ่งคล้า

****

**ข้อบังคับองค์การบริหารส่วนตำบลบุ่งคล้า**
**ว่าด้วยจรรยาข้าราชการองค์การบริหารส่วนตำบล พ.ศ.๒๕๖๕**

**\*\*\*\*\*\*\*\*\*\*\*\*\*\*\*\***

 เพื่อให้เป็นไปตามรัฐธรรมนูญแห่งราชอาณาจักรไทย พุทธศักราช ๒๕๕๐ พระราชบัญญัติข้อมูลข่าวสารของส่วนราชการ พุทธศักราช ๒๕๕๐ รวมทั้งให้สอดคล้องกับแผนการบริหารราชการแผ่นดิน พ.ศ.๒๕๕๑-๒๕๕๗ นโยบายที่ ๘ นโยบายการบริหารจัดการที่ดี ที่กำหนดให้เสริมสร้างมาตรฐานด้านคุณธรรม จริยธรรม ให้แก่ราชการและเจ้าหน้าที่ของรัฐและพัฒนาความโปร่งใสในการปฏิบัติงานของหน่วยงานของรัฐ พร้อมทั้งป้องกันและปราบปรามการทุจริตและประพฤติมิชอบของข้าราชการและเจ้าหน้าที่ของรัฐอย่างจริงจังเพื่อให้ภาคราชการเป็นที่เชื่อถือไว้วางใจแก่ประชาชน

 องค์การบริหารส่วนตำบลบุ่งคล้า จึงได้กำหนดนโยบายเกี่ยวกับความโปร่งใส

ตรวจสอบได้ เพื่อเป็นมาตรฐานและเป็นแนวทางปฏิบัติ รวมทั้งเป็นค่านิยมร่วมสำหรับองค์กรและบุคลากรทุกคนที่พึงยึดเป็นแนวทางปฏิบัติควบคู่กับ กฎ ระเบียบ ข้อบังคับอื่น ๆ ดังนี้

 ๑.มีการเผยแพร่ข้อมูลแผนงาน/โครงการ และงบประมาณที่ได้รับอนุมัติจัดสรรให้หน่วยงานต่างๆได้รับทราบโดยทั่วถึง

 ๒.เร่งรัด ติดตาม ตรวจสอบผลการดำเนินงานโครงการ/กิจกรรม ที่ได้รับอนุมัติจัดสรรให้เป็นไปตามแผนการดำเนินงานที่อนุมัติอย่างเคร่งครัด โดยรายงานผลให้ผู้บังคับบัญชาทราบและเผยแพร่ให้หน่วยงานที่เกี่ยวข้องทราบด้วย

 ๓.มุ่งเน้นให้บริการด้านความโปร่งใส มีมาตรฐาน และคำนึงถึงสิทธิของข้าราชการและบุคลากรอย่างเป็นธรรม และเสมอภาค

 ๔.มุ่งเน้นเสริมสร้างสมรรถนะของบุคลากรองค์การบริหารส่วนตำบลบุ่งคล้าให้ปฏิบัติงานอย่างมีประสิทธิภาพ โดยเน้นการสร้างความสามัคคีและสร้างความสัมพันธ์อันดีต่อองค์กร

 ๕.เปิดเผยข้อมูลข่าวสารที่เกี่ยวข้องกับการดำเนินงานที่มีผลกระทบต่อประชาชนให้ผู้มีส่วนได้ส่วนเสียหรือสาธารณชนทราบ

 ๖.ส่งเสริมการมีส่วนร่วมโดยเปิดโอกาสให้ประชาชนหรือผู้ที่มีส่วนเกี่ยวข้องเข้ามามีบทบาทในการตัดสินใจดำเนินงาน และมีส่วนร่วมในการควบคุมการปฏิบัติงานขององค์การบริหารส่วนตำบลบุ่งคล้า ผ่านกระบวนการตรวจสอบ และเรียกร้องในกรณีที่เกิดความสงสัยในกระบวนการดำเนินงานของรัฐ

 ประกาศ ณ วันที่ ๕ เดือน  เมษายน พ.ศ. ๒๕๖๕



           (ลงชื่อ)
             (นายวสันต์ กล้าแท้)
        นายกองค์การบริหารส่วนตำบลบุ่งคล้า

****

**ประกาศองค์การบริหารส่วนตำบลบุ่งคล้า**
**เรื่อง  นโยบายการกำกับดูแลองค์กรที่ดี**

 เพื่อแสดงความมุ่งมั่นต่อการบริหารราชการเพื่อมุ่งเน้นอำนวยความสะดวกและบริการประชาชนองค์การบริหารส่วนตำบลบุ่งคล้า ได้กำหนดนโยบายการกำกับดูแลองค์กรที่ดีของผู้บริหารประกอบด้วยนโยบายหลัก ๖ ด้าน และแนวทางปฏิบัติภายใต้กรอบนโยบายหลักคือ ๑)นโยบายด้านโครงสร้างพื้นฐาน ๒)นโยบายด้านเศรษฐกิจ ๓)นโยบายด้านสังคม ๔)นโยบายด้านสาธารณสุข ๕)นโยบายด้านการศึกษา ศาสนา และวัฒนธรรม และ๖)นโยบายด้านการเมืองการบริหาร ดังนี้

 ๑.นโยบายด้านโครงสร้างพื้นฐาน

 องค์การบริหารส่วนตำบลบุ่งคล้า มุ่งมั่นที่จะพัฒนาโครงสร้างพื้นฐาน เพื่อตอบสนองต่อความต้องการของประชาชนได้อย่างมีประสิทธิภาพและสอดคล้องกับแผนพัฒนาองค์การบริหารส่วนตำบล โดยมีแนวทาง ดังนี้

 ๑.๑สร้างและบำรุงรักษาถนนทุกสาย ทั้งเส้นทางสายหลักและทางเชื่อมระหว่างหมู่บ้านโดยจะปรับปรุงให้เป็นถนนที่ได้มาตรฐาน ประชาชนสามารถใช้ประโยชน์ได้ตลอดปี เช่น ดำเนินการปรับปรุงถนนที่ได้รับการถ่ายโอนจากหน่วยงานต่างๆ ถนนที่เชื่อมระหว่างหมู่บ้านหรือมีลักษณะที่เป็นเครือข่ายหลักในการเชื่อมโยงกับแผนงานโครงการให้เป็นถนนคอนกรีตเสริมเหล็ก ถนนลาดยาง ถนนลูกรังบดอัดแน่น หรือปรับเกรดให้มีสภาพดีขึ้นสามารถอำนวยความสะดวกในการสัญจรไปมา การขนส่งสินค้าทางการเกษตรและการพาณิชย์ให้มีความสะดวกและรวดเร็วขึ้น เพื่อเป็นการกระจายความเจริญไปยังทุกที่

 ๑.๒สร้างและปรับปรุงระบบน้ำประปาหมู่บ้านให้ครอบคลุมทั้งตำบล เช่น การขยายเขตประปาก่อสร้างและปรับปรุงประปาหมู่บ้าน สนับสนุนการดำเนินงานของคณะกรรมการบริหารระบบประปาหมู่บ้าน

 ๑.๓สร้างและบำรุงรักษาแหล่งน้ำ โดยเพื่อหรือพัฒนา แหล่งน้ำเพื่อใช้ในการอุปโภค บริโภคหรือเพื่อใช้ในด้านการเกษตรให้ครอบคลุมอย่างทั่วถึง

 ๑.๔ขยายเขตระบบจำหน่ายไฟฟ้า ตามสภาพพื้นที่ให้ครอบคลุมและทั่วถึง

 ๑.๕ติดตั้งโคมไฟสาธารณะถนน ในเขตพื้นที่ตำบลห้วยบงให้ครอบคลุมและทั่วถึง

 ๒.นโยบายด้านเศรษฐกิจ

 องค์การบริหารส่วนตำบลบุ่งคล้า จะส่งเสริมสนับสนุนและผลักดันให้มีกระบวนการ

สร้างรายได้ลดรายจ่ายให้กับประชาชนทุกระดับ โดยจะส่งเสริมแนวทางเศรษฐกิจแบบพอเพียงตามศักยภาพของชุมชนในระดับฐานรากของตำบล โดยมีแนวทางดังนี้

 ๒.๑ส่งเสริมระบบเศรษฐกิจชุมชน และการสร้างความเข้มแข็งของชุมชน แบบพอเพียงและชุมชนแบบพึ่งตนเอง

-๒-

 ๒.๒ส่งเสริมอาชีพ เพิ่มรายได้ให้กับประชาชนโดยยึดหลักปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว

 ๒.๓ส่งเสริมให้ประชาชนได้นำภูมิปัญญาของท้องถิ่นมาใช้ให้เกิดประโยชน์ เพื่อเพิ่มรายได้ให้แก่ราษฎรในท้องถิ่น

 ๒.๔จัดตั้งกองทุนกู้ยืมเพื่อการประกอบอาชีพ เพื่อส่งเสริมให้ประชาชนมีรายได้เพิ่มขึ้นเป็นการแก้ไขปัญหาเบื้องต้นในการที่ขาดเงินทุนให้แก่ราษฎรในตำบลห้วยบง

 ๓.นโยบายด้านสังคม

 องค์การบริหารส่วนตำบลบุ่งคล้า จะส่งเสริมและสนับสนุนให้ตำบลห้วยบง ที่ปลอดภัย น่าอยู่ และพัฒนาเกี่ยวกับด้านคุณภาพชีวิตของประชาชนและเยาวชนในตำบลให้มีความเป็นอยู่ที่ดีขึ้น และสร้างโอกาสให้ทุกคนได้รับการบริการอย่างเท่าเทียมกัน โดยมีแนวทางดังนี้

 ๓.๑ส่งเสริมการสร้างชุมชนน่าอยู่ และการสร้างความเข้มแข็งและความสามัคคีของชุมชน

 ๓.๒สนับสนุนกิจกรรมสร้างระบบความปลอดภัยในชีวิตและทรัพย์สินของประชาชนในตำบล

 ๓.๓ให้การสงเคราะห์ผู้สูงอายุ คนพิการ ผู้ป่วยเอดส์ ผู้ด้อยโอกาสทางสังคมและเด็กนักเรียนที่ขาดแคลน

 ๓.๔สนับสนุนนโยบายรัฐบาล ในการป้องกันและปราบปรามและบำบัดยาเสพติด

 ๔.นโยบายด้านสาธารณสุขและสิ่งแวดล้อม

 องค์การบริหารส่วนตำบลบุ่งคล้า จะส่งเสริมสนับสนุนระบบสาธารณสุขให้มีประสิทธิภาพและมีความเข้มแข็งตลอดจนสร้างระบบสุขภาพที่ดีให้เกิดขึ้นแก่ประชาชนในตำบลให้มีสุขภาพแข็งแรง ทั้งทางร่างกายและจิตใจ โดยมีแนวทาง ดังนี้

 ๔.๑ส่งเสริมระบบสาธารณสุขมูลฐานให้มีความเข้มแข็ง

 ๔.๒สนับสนุนและส่งเสริมให้ประชาชนในตำบลห้วยบงมีความรู้เกี่ยวกับโรคภัยไข้เจ็บต่างๆ พร้อมทั้งป้องกันโรคระบาด และโรคติดต่อ รวมทั้งสามารถปฐมพยาบาลเบื้องต้นได้

 ๔.๓ส่งเสริมให้ประชาชนในตำบลห้วยบง มีสุขภาพแข็งแรง ส่งเสริมให้มีการเล่นกีฬาและการออกกำลังกาย

 ๔.๔สนับสนุนพัฒนาคุณภาพชีวิตชาวตำบลห้วยบงตามยุทธศาสตร์อยู่ดีมีสุข

 ๔.๕ส่งเสริมและปรับปรุงระบบสิ่งแวดล้อม ตลอดจนการบำบัด และฟื้นฟูทรัพยากรธรรมชาติและสิ่งแวดล้อมให้มีความสมบูรณ์

 ๔.๖ปรับภูมิทัศน์สถานที่สำคัญ และบำรุงรักษาสถานที่พักผ่อนหย่อนใจสวนสาธารณ

 ๔.๗การพัฒนาจัดสร้างที่กำจัดขยะมูลฝอยและสิ่งปฏิกูลในตำบล

-๓-

 ๔.๘รณรงค์สร้างจิตสำนึก และการมีส่วนร่วมของประชาชนในตำบลในการอนุรักษ์ทรัพยากรธรรมชาติและสิ่งแวดล้อม เพื่อให้เกิดการใช้ประโยชน์อย่างคุ้มค่าสูงสุด

 ๕.นโยบายด้านการศึกษา ศาสนา วัฒนธรรมและกีฬา

 องค์การบริหารส่วนตำบลบุ่งคล้า จะส่งเสริมและสนับสนุนระบบการศึกษา ทั้งในและนอกระบบอย่างต่อเนื่อง และส่งเสริมให้มีการเรียนรู้ของประชาชนในตำบล การพัฒนาระบบเครือข่ายสารสนเทศเพื่อการเรียนรู้ชุมชนตลอดจนการส่งเสริมจริยธรรม วัฒนธรรมท้องถิ่น และรักษาประเพณีท้องถิ่นให้ยั่งยืนมีมีแนวทาง ดังนี้

 ๕.๑ส่งเสริมและสนับสนุนการจัดการศึกษาทั้งในและนอกระบบอย่างต่อเนื่อง

 ๕.๒พัฒนาศูนย์พัฒนาเด็กเล็กให้น่าอยู่และให้มีประสิทธิภาพ

 ๕.๓ส่งเสริมให้มีเครือข่ายการเรียนรู้ในชุมชน เพื่อเป็นแหล่งค้นคว้าหาความรู้

 ๕.๔ส่งเสริมกิจกรรมการกีฬาในหลากหลายและทั่วถึง

 ๕.๕จัดตั้งกองทุนเพื่อการศึกษาให้แก่นักเรียนที่ยากจนในเขตพื้นที่

 ๕.๖ส่งเสริมการเรียนรู้และการศึกษาแบบตลอดชีวิตแก่ประชาชนในตำบล

 ๕.๗ส่งเสริมจารีตประเพณี วัฒนธรรมให้เป็นเอกลักษณ์ที่โดดเด่นของตำบลห้วยบง เช่น งานประเพณีแห่เทียนเข้าพรรษา งานประเพณีสงกรานต์ งานประเพณีลอยกระทง ฯลฯ

 ๕.๘ส่งเสริมและสนับสนุนการศาสนา ศิลปวัฒนธรรม ศิลปวัตถุขนบธรรมเนียมประเพณี

 ๕.๙ส่งเสริมและสนับสนุนให้เด็กและเยาวชนได้ศึกษาอบรมและเรียนรู้ศาสนาและวัฒนธรรมท้องถิ่น

 ๕.๑๐สนับสนุนให้มีสนามกีฬา และมีการจัดแข่งกีฬาในระดับหมู่บ้านและตำบล

 ๖.นโยบายด้านการเมืองการบริหาร

 องค์การบริหารส่วนตำบลบุ่งคล้า จะบริหารโดยยึดหลักธรรมาภิบาลมุ่งเน้นความโปร่งใสและการมีส่วนร่วม โดยมีแนวทางดังนี้

 ๖.๑ส่งเสริมสนับสนุนการปกครองระบอบประชาธิปไตยอันมีพระมหากษัตริย์ ทรงเป็นประมุขโดยมุ่งเน้นให้ประชาชนมีส่วนร่วมในทุกๆด้าน ได้แก่ การสนับสนุนประชาคมองค์กรประชาชนโดยการ “ร่วมคิด ร่วมทำ ร่วมปฏิบัติ และร่วมกับผลประโยชน์ เพื่อประชาชนชาวตำบลห้วยบง

 ๖.๒ให้ความร่วมมือช่วยเหลือองค์กรปกครองส่วนท้องถิ่น และหน่วยงานอื่นๆทุกแห่งในกรณีที่เหตุจำเป็นเร่งด่วนอันจะก่อให้เกิดความเสียหายร้ายแรงต่อราษฎรในเขตตำบลห้วยบง

 ๖.๓เพิ่มประสิทธิภาพของการประชาสัมพันธ์แบบบูรณาการ เพื่อเป็นการสร้างภาพพจน์ สถาบันองค์การบริหารส่วนตำบลบุ่งคล้า ให้ประชาชนยอมรับและให้ความเชื่อถือ

 ๖.๔ปรับเปลี่ยนกระบวนการ หรือวิธีการทำงาน โดยนำการบริหารงานแนวใหม่ มาใช้เพื่อตอบสนองความต้องการของประชาชนด้วยความรวดเร็ว และมีประสิทธิภาพ

-๔-

 ๖.๕สร้างระบบงานบริหารงานบุคคล และค่าตอบแทนแนวใหม่ โดยยึดหลักการจ่ายค่าตอบแทนตามผลงานโดยดำเนินการประเมินประสิทธิผลของการปฏิบัติงาน

 ๖.๖เน้นการบริหารราชการแบบเปิดโอกาสให้ประชาชนเข้ามามีส่วนร่วมในการบริหารท้องถิ่นมากขึ้นโดยเปิดโอกาสให้ประชาชนเสนอแนะและแสดงความคิดเห็นร่วมปฏิบัติงานและตรวจสอบติดตามประเมินผลการปฏิบัติงาน

 ๖.๗ซ่อมแซม ต่อเติม ปรับปรุง อาคารที่ทำการองค์การบริหารส่วนตำบลบุ่งคล้า รวมทั้งปรับปรุงสภาพภูมิทัศน์ในเขตองค์การบริหารส่วนตำบลบุ่งคล้า

 ๖.๘ปรับปรุงห้องประชุมองค์การบริหารส่วนตำบลบุ่งคล้าให้มีมาตรฐานพร้อมที่จะจัดประชุมในระดับต่างๆ

 ๖.๙จัดซื้อวัสดุอุปกรณ์ ครุภัณฑ์ที่จำเป็นต่อการปฏิบัติงานของพนักงานและเจ้าหน้าที่ให้พร้อมปฏิบัติหน้าที่บริการประชาชนตำบลห้วยบง

ประกาศ ณ วันที่ ๕ เดือน  เมษายน พ.ศ. ๒๕๖๕



 (ลงชื่อ)

 (นายวสันต์ กล้าแท้)

 นายกองค์การบริหารส่วนตำบลบุ่งคล้า

** บันทึกข้อความ**

**ส่วนราชการ** สำนักงานปลัดองค์การบริหารส่วนตำบลบึงสามพัน

**ที่** พช 81901 / - วันที่ 30 กันยายน 2563

**เรื่อง** รายงานผลการส่งเสริมคุณธรรมจริยธรรมและความโปร่งใสขององค์การบริหารส่วนตำบลบึงสามพัน

------------------------------------------------------------------------------------------------------------------------------------

**เรียน** นายกองค์การบริหารส่วนตำบลบึงสามพัน / ปลัดองค์การบริหารส่วนตำบล

ตามรัฐธรรมนูญแห่งราชอาณาจักรไทย พ.ศ. 2560 มาตรา 76 วรรค 3 และพระราชบัญญัติระเบียบบริหารงานบุคคลส่วนท้องถิ่น พ.ศ.2542 มาตรา 17 (9) และ (12) ประกอบมาตรา 26 วรรคเจ็ด และมติคณะกรรมการกลางพนักงานส่วนตำบลในการประชุมครั้งที่ 6/2558 เมื่อวันที่ 25 มิถุนายน 2558 ประกอบกับมติคณะกรรมการพนักงานส่วนตำบลจังหวัดเพชรบูรณ์ ในการประชุมครั้งที่ 9/2558 เมื่อวันที่ 25 กันยายน 2558 เห็นชอบให้กำหนดมาตรฐานเกี่ยวกับจริยธรรมของพนักงานส่วนตำบล ลูกจ้างประจำ และพนักงานจ้าง

เพื่อให้การปฏิบัติราชการขององค์การบริหารส่วนตำบลบึงสามพันเป็นไปตามระเบียบกฎหมายข้างต้นและสอดคล้องกับประมวลจริยธรรมขององค์การบริหารส่วนตำบลบึงสามพัน ในการนี้สำนักงานปลัด องค์การบริหารส่วนตำบลบึงสามพัน จึงได้ดำเนินการส่งเสริมคุณธรรมและจริยธรรมแก่ข้าราชการหรือผู้ดำรงตำแหน่งทางการเมืองและพนักงานส่วนตำบล ตลอดจนลูกจ้างและพนักงานจ้าง โดยขอรายงานผลการส่งเสริมคุณธรรมจริยธรรมในองค์กร ประจำปี พ.ศ.2563 ซึ่งได้ดำเนินการ ดังนี้

 1. ประชาสัมพันธ์การประกาศนโยบายคุณธรรมของข้าราชการหรือพนักงานส่วนตำบลและลูกจ้างฯ รวมถึงมาตรการป้องกันและต่อต้านการทุจริตคอร์รัปชั่นขององค์การบริหารส่วนตำบลบึงสามพัน

 2. ประชาสัมพันธ์ประกาศเจตนารมณ์การป้องกันและต่อต้านการทุจริตคอร์รัปชั่น

 3. ประชาสัมพันธ์ประกาศมาตรฐานทั่วไปเกี่ยวกับจริยธรรมของพนักงานส่วนตำบลและลูกจ้าง และพนักงานจ้าง องค์การบริหารส่วนตำบลบึงสามพัน

 4. ประชาสัมพันธ์ข้อบังคับองค์การบริหารส่วนตำบลบึงสามพัน ว่าด้วยจรรยาข้าราชการ

 5. การประกาศแสดงเจตจำนงสุจริตด้านคุณธรรมและความโปร่งใสในการบริหารงานของผู้บริหาร

 ทั้งนี้ โดยได้ประกาศและแจ้งเวียนให้พนักงานส่วนตำบล ลูกจ้าง และพนักงานจ้าง ในสังกัดองค์การบริหารส่วนตำบลบึงสามพันได้รับทราบ และดำเนินการตามมาตรการดังกล่าวข้างต้น

 6. การจัดตั้งและรายงานผลการจัดตั้งศูนย์รับเรื่องร้องเรียนร้องทุกข์ เกี่ยวกับการปฏิบัติ ตามจรรยาข้าราชการ การทุจริตและประพฤติมิชอบของพนักงานส่วนตำบล พนักงานครู ลูกจ้าง และพนักงานจ้าง ซึ่งในปี 2562 ไม่มีข้อร้องเรียนร้องทุกข์เกี่ยวกับการปฏิบัติหน้าที่ของพนักงานส่วนตำบล พนักงานครู ลูกจ้าง และพนักงานจ้าง

 7. การจัดทำแผนการเสริมสร้างคุณธรรม จริยธรรมและการป้องกันการทุจริตขององค์กร

 8. การอนุมัติให้จัดทำโครงการเพื่อส่งเสริมด้านคุณธรรมจริยธรรม ประกอบด้วย

 1) โครงการปฏิบัติธรรมเสริมสร้างมาตรฐานคุณธรรมและจริยธรรมของบุคลากรองค์การบริหารส่วนตำบลบึงสามพัน ประจำปีงบประมาณ พ.ศ.2563 โดยมีวัตถุประสงค์เพื่อให้คณะผู้บริหาร สมาชิกสภาและพนักงานเจ้าหน้าที่ในองค์กรได้รับการส่งเสริมคุณธรรมจริยธรรมในองค์กร และพัฒนาจิตสำนึกที่ดีตามหลักธรรมคำสอนของพระพุทธศาสนา รวมถึงการสร้างจิตสาธารณะและบำเพ็ญประโยชน์ในชุมชน และดำเนินโครงการ

**- 2 -**

2) โครงการจิตอาสาบำเพ็ญประโยชน์เพื่อชุมชน ประจำปีงบประมาณ พ.ศ. 2563 จัดขึ้น เพื่อพัฒนาจิตสำนึกที่ดีให้แก่บุคลากรในองค์กร การทำกิจกรรมเพื่อบำเพ็ญประโยชน์เพื่อชุมชน เป็นการพัฒนาชุมชนตามสถานที่สาธารณะประโยชน์ในท้องถิ่น

3) โครงการเชิดชูเกียรติผู้มีคุณธรรมและจริยธรรมในการปฏิบัติราชการ และให้บริการประชาชนดีเด่น ขององค์การบริหารส่วนตำบลบึงสามพัน ประจำปี 2563 โดยมีวัตถุประสงค์เพื่อการยกย่องเชิดชูเกียรติผู้มีคุณธรรมและจริยธรรมในการปฏิบัติราชการและให้บริการประชาชนดีเด่น และเป็นขวัญกำลังใจในการปฏิบัติราชการเป็นแบบอย่างที่ดีให้กับพนักงานในสังกัด รวมถึงเพื่อส่งเสริมและสนับสนุนการปฏิบัติตามประกาศจริยธรรม และนโยบายคุณธรรมขององค์กร

9. การส่งเสริมความรู้ (การฝึกอบรม) และการถ่ายทอดความรู้ด้านคุณธรรมจริยธรรม แก่บุคลากรในสังกัดองค์การบริหารส่วนตำบลบึงสามพัน

ทั้งนี้ จากการดำเนินการดังกล่าวข้างต้น ผลที่ได้รับคือ บุคลากรในสังกัดองค์การบริหารส่วนตำบลบึงสามพัน ได้รับการพัฒนาและส่งเสริมด้านคุณธรรมจริยธรรม การป้องกันการทุจริต/ประพฤติมิชอบและส่งเสริมความโปร่งใสในการปฏิบัติราชการตามหลักธรรมาภิบาล สอดคล้องกับมาตรฐานคุณธรรมจริยธรรม และประมวลจริยธรรม รวมถึงการเสริมสร้างความร่วมมือและความสามัคคีในหมู่คณะให้ปฏิบัติราชการร่วมกันอย่างมีประสิทธิภาพ สำนักงานปลัด องค์การบริหารส่วนตำบลบึงสามพัน จึงขอรายงานผลการดำเนินการส่งเสริมคุณธรรมจริยธรรม และความโปร่งใสขององค์การบริหารส่วนตำบลบึงสามพัน ประจำปีงบประมาณ พ.ศ. 2563 ตามรายงานดังกล่าว

จึงเรียนมาเพื่อโปรดทราบ

 มาลัย จันทร์อ่อน

(นางสาวมาลัย จันทร์อ่อน)

 นักทรัพยากรบุคคลชำนาญการ

 

 สิบเอกหญิง..........................................

 (ธัญญาภรณ์ ช่วยบุตรดา)

 หัวหน้าสำนักปลัด

 

 ..................................................

 (นายวสันต์ นนทะสัน)

 ปลัดองค์การบริหารส่วนตำบลบึงสามพัน

 

 ...................................................

 (นางสาวรณิตา นาคะบุตร)

 นายกองค์การบริหารส่วนตำบลบึงสามพัน



**ประกาศองค์การบริหารส่วนตำบลบุ่งคล้า**
**เรื่อง รายงานผลการดำเนินการตามแผนการเสริมสร้างวินัยคุณธรรม จริยธรรมและป้องกันการทุจริตประจำปีงบประมาณ ๒๕๖๕**

**\*\*\*\*\*\*\*\*\*\*\*\*\*\*\*\***

 ตามที่องค์การบริหารส่วนตำบลบุ่งคล้า ได้ประกาศใช้แผนการเสริมสร้างมาตรฐาน วินัย คุณธรรม จริยธรรมและป้องกันการทุจริต ประจำปีงบประมาณ ๒๕๕๘- ๒๕๖๐ และได้ดำเนินการตามห้วงระยะเวลาที่กำหนดไว้ในแผนเป็นที่เรียบร้อยแล้ว

 เพื่อให้การดำเนินการตามแผนเสริมสร้างวินัยคุณธรรม จริยธรรมและป้องกันการทุจริต จึงขอรายงานผลตามแผนการเสริมสร้างวินัยคุณธรรม จริยธรรมและป้องกันการทุจริต จึงขอรายงานผลตามแผนการเสริมสร้างวินัยคุณธรรม จริยธรรมและป้องกันการทุจริต ประจำปีงบประมาณ ๒๕๖๐ ดังรายละเอียดแนบท้ายประกาศนี้

 จึงประกาศมาให้ทราบโดยทั่วกัน

 ประกาศ ณ วันที่ ๑๕ เดือน  ธันวาคม พ.ศ. ๒๕๕๙

          (ลงชื่อ) 
             ( นายพชรพล วรพล )
        นายกองค์การบริหารส่วนตำบลบุ่งคล้า

แบบรายงานผลการดำเนินการแผนการส่งเสริมวินัย คุณธรรม จริยธรรม และการป้องกันการทุจริต องค์การบริหารส่วนตำบลบุ่งคล้า อำเภอเมืองชัยภูมิ จังหวัดชัยภูมิ ประจำปีงบประมาณ ๒๕๖๑

|  |  |  |
| --- | --- | --- |
| ประเด็นยุทธศาสตร์ | โครงการ/กิจกรรม | ผลการดำเนินงานปี พ.ศ.๒๕๖๑ |
| ๑.ปลูกจิตสำนึก ค่านิยมคุณธรรม จริยธรรมและสร้างวินัยแก่ทุกภาคส่วน๑.๑สร้างจิตสำนึกและส่งเสริมการเรียนรู้และปฏิบัติตามหลักคุณธรรม จริยธรรมในการปฏิบัติราชการ | ๑.โครงการฝึกอบรมคุณธรรม จริยธรรม คณะผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ พนักงานจ้างองค์การบริหารส่วนตำบลบุ่งคล้า อำเภอเมืองชัยภูมิ จังหวัดชัยภูมิ | ดำเนินโครงการฝึกอบรมคุณธรรม จริยธรรม คณะผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ พนักงานจ้างองค์การบริหารส่วนตำบลบุ่งคล้า อำเภอเมืองชัยภูมิ จังหวัดชัยภูมิ โดยอบรมในวันที่ ๒๘ สิงหาคม ๒๕๖๑ มีผู้เข้าร่วมโครงการฯ ๖๔ คน□ ดำเนินการแล้ว□ ไม่ได้ดำเนินการ |
|  | ๒.การส่งเสริมสนับสนุนให้จัดกิจกรรม/โครงการวันสำคัญทางศาสนาและเข้าร่วมพิธีรำลึกวันทางศาสนาและเข้าร่วมพิธีรำลึกวันสำคัญของชาติ | ดำเนินกิจกรรม/โครงการวันสำคัญทางศาสนาและเชิญชวนร่วมพิธีรำลึกวันสำคัญของชาติ ดังนี้๑.ร่วมพิธีวางพวงมาลา เนื่องในวันปิยะมหาราช๒.จัดกิจกรรมเทิดพระเกียรติพระบาทสมเด็จพระเจ้าอยู่หัวฯ ๕ ธันวาคม ๒๕๖๐๓.จัดกิจกรรมเทิดพระเกียรติสมเด็จพระนางเจ้าพระบรมราชินีนาถ ๑๒ สิงหาคม ๒๕๖๑๔.จัดกิจกรรม/โครงการวันผู้สูงอายุ□ ดำเนินการแล้ว□ ไม่ได้ดำเนินการ |
| ๑.๒ประชาสัมพันธ์เชิดชูความดี ความซื่อสัตย์สุจริตในการปฏิบัติราชการ | ๑.๒ประชาสัมพันธ์เชิดชูความดี ความซื่อสัตย์สุจริตในการปฏิบัติราชการ/กิจกรรมและเป็นแบบอย่างที่ดีแก่ผู้ร่วมงานคัดเลือกพนักงานส่วนตำบลลูกจ้างประจำ และพนักงานจ้างดีเด่น | □ ดำเนินการแล้ว□ ไม่ดำเนินการ |

|  |  |  |
| --- | --- | --- |
| ประเด็นยุทธศาสตร์ | โครงการ/กิจกรรม | ผลการดำเนินงานปี พ.ศ.๒๕๖๑ |
| ๒.รวมพลังแผ่นดินป้องกันและปราบปรามการทุจริต๒.๑ประชาสัมพันธ์ผ่านสื่อต่างๆเพื่อป้องกันการทุจริตและประพฤติมิชอบของข้าราชการ๒.๒พัฒนาช่องทางในการแจ้งเบาะแสให้สะดวกหลากหลายและปลอดภัย | ๑.ประชาสัมพันธ์ให้พนักงานส่วนตำบลลูกจ้างประจำ และพนักงานจ้างปฏิบัติตนด้วยความซื่อสัตย์สุจริตตระหนักถึงบทบาทภารกิจหน้าที่ของตน/ศักดิ์ศรีของการปฏิบัติหน้าที่ราชการและต่อต้านการทุจริต เช่น การติดประกาศ ,การจัดทำบอร์ดประชาสัมพันธ์ ๒.ดำเนินการจัดทำช่องทางการร้องเรียนต่างๆ และเผยแพร่ประชาสัมพันธ์ให้ประชาชนทราบถึงช่องทางและหน่วยงานที่รับผิดชอบ | ดำเนินการประชาสัมพันธ์การป้องกันการทุจริตและประพฤติไม่ชอบของข้าราชการ□ ดำเนินการประชาสัมพันธ์โดยการจัดทำเอกสารแผ่นพับ□ ไม่ได้ดำเนินการจัดทำช่องทางการร้องเรียนต่างๆและเผยแพร่ประชาสัมพันธ์ให้ประชาชนทราบถึงช่องทางและวิธีการร้องเรียน□ ดำเนินการ ๓ ช่องทาง  ๑.ร้องเรียนโดยการทำเป็นหนังสือส่งมาที่ที่ทำการ อบต. ๒.ร้องเรียนทางโทรศัพท์ ๓.ร้องเรียนผ่านทางเว็ปไซต์□ ไม่ได้ดำเนินการ |
| ๓.เสริมสร้างความแข็งแกร่งหน่วยงานต่อต้านการทุจริต๓.๑ลดมูลเหตุของโอกาสที่จะเกิดความเสียหายและขนาดของความเสียหายที่จะเกิดขึ้นในอนาคตให้อยู่ในระดับที่ยอมรับได้ ควบคุมได้และตรวจสอบได้ | ๓.๑มีการประชมติดตามงานของเจ้าหน้าที่เป็นประจำเดือนทุกเดือน | □ ดำเนินการ  มีการประชุมติดตามงาน ระหว่างผู้บริหารกับหัวหน้าส่วนราชการระหว่างหัวหน้าส่วนราชการกับผู้ใต้บังคับบัญชา และระหว่างผู้บริหารงานกับบุคลากรของอบต.ห้วยบงเดือนละ ๑ ครั้ง□ ไม่ได้ดำเนินการ |
|  | ๓.๒กลุ่มงานตรวจสอบภายในดำเนินการจัดทำแผนปฏิบัติงานเพื่อดำเนินการตรวจสอบภายในองค์กร | □ ดำเนินการ ดำเนินการจัดทำแผนควบคุมภายในและบริหารความเสี่ยง ระดับส่วนงานย่อย แบบ ปย.๑ , ปย.๒ และการควยคุมภายในและบริหารความเสี่ยง ระดับองค์การแบบ ปอ.๒ และ ปอ.๓□ ไม่ดำเนินการ |

|  |  |  |
| --- | --- | --- |
| ประเด็นยุทธศาสตร์ | โครงการ/กิจกรรม | ผลการดำเนินงานปี พ.ศ.๒๕๖๑ |
|  | ๓.๓ชี้แจงแนวทางในการจัดซื้อจัดจ้างให้กับเจ้าหน้าที่ในสังกัดและผู้ที่เกี่ยวข้อง | □ ดำเนินการ ประชุมชี้แจงขั้นตอนวิธีการการจัดซื้อจัดจ้างให้ทุกคนได้ทราบทุกครั้งที่มีการดำเนินการ□ ไม่ได้ดำเนินการ |
| ๔.สร้างบุคลากรมืออาชีพป้องกันและปราบปรามการทุจริต๔.๑ส่งเสริมการประพฤติตนตามมาตรฐานจรรยาบรรณ๔.๒นำระบบอิเล็กทรอนิกส์มาใช้ทางข้อมูลข่าวสารเพื่อลดการทุจริตและประพฤติมิชอบเป็นการป้องกันการปราบปรามการทุจริต | ๔.๑จัดทำมาตรฐานทางจริยธรรมและข้อบังคับว่าด้วยจรรยาข้าราชการ๔.๒เผยแพร่/ประชาสัมพันธ์ให้ความรู้เกี่ยวกับงานในหน้าที่ของงานวินัย เช่น การดำเนินการทางวินัย อุทธรณ์ ร้องทุกข์ ระบบคุณธรรม จริยธรรม จรรยาข้าราชการฯลฯ ทางเว็ปไซต์ อบต.ห้วยบง | □ ดำเนินการ จัดทำข้อบังคับว่าด้วยจรรยาข้าราชการและเผยแพร่ให้ทุกคนถือปฏิบัติ□ ไม่ได้ดำเนินการ□ ดำเนินการ เผยแพร่ประชาสัมพันธ์ให้บุคลากรได้ทราบเกี่ยวกับการดำเนินการทางวินัย การอุทธรณ์ ร้องทุกข์ ฯ ดังนี้ -ชี้แจงในการประชุมประจำเดือน -แผ่นพับสรุปการดำเนินการทางวินัย -ประชาสัมพันธ์ระเบียบที่เกี่ยวข้องผ่านทางเว็ปไซต์ อบต.ห้วยบง□ ไม่ได้ดำเนินการ |

**-ข้อเสนอแนะเพิ่มเติม**

 การดำเนินการตามแผนปฏิบัติการฯ ส่งผลให้การปฏิบัติงานของบุคลากรองค์การบริหารส่วนตำบลบุ่งคล้า มีความโปร่งใส และมีประสิทธิภาพมากขึ้น ผลการปฏิบัติงานเป็นไปด้วยความถูกต้อง การให้บริการมีคุณภาพมากขึ้น และทำให้มีการติดตามประเมินผลการปฏิบัติงานอย่างเป็นรูปธรรม เพื่อรับทราบปัญหา อุปสรรคและนำมาใช้ประกอบการจัดทำแผนสำหรับการป้องกันการทุจริตล่วงหน้าหรือแก้ไขปัญหาได้ดียิ่งขึ้น รวมทั้งเป็นการเสริมสร้างภาพลักษณ์ขององค์การบริหารส่วนตำบลบุ่งคล้า ให้เป็นที่ยอมรับ เชื่อถือและสามารถตอบสนองความต้องการของประชาชนได้อย่างทันท่วงที

**ปัจจัยสนับสนุน/ปัญหาอุปสรรค**

 ปัจจัยสนับสนุน

 ๑.คณะผู้บริหาร สมาชิกสภาฯ ขององค์การบริหารส่วนตำบลบุ่งคล้า ให้ความสำคัญกับการส่งเสริมวินัย คุณธรรม จริยธรรม และการป้องกันการทุจริตคอร์รัปชั่น การประพฤติมิชอบ โดยส่งเสริมสนับสนุนการดำเนินงานตามแผน และเข้าร่วมกิจกรรมต่างๆอย่างต่อเนื่อง

 ๒.พนักงานส่วนตำบล ลูกจ้างประจำ และพนักงานจ้าง ให้ความร่วมมือการดำเนินการในแต่ละกิจกรรมตามแผนฯ และมีความตระหนักเห็นความสำคัญในการดำเนินการตามแผนฯ

 ปัญหาอุปสรรค

 ๑.ขาดเจ้าหน้าที่หรือผู้รับผิดชอบงานโดยตรงและไม่มีความรู้ในการส่งเสริมการขับเคลื่อนแผนให้เป็นรูปธรรม

 ๒.ขาดการสนับสนุนงบประมาณที่ใช้สำหรับการดำเนินงานตามแผนฯ

 ข้อเสนอแนะ

 สำหรับการปรับปรุงแผนฯประจำปีงบประมาณ พ.ศ.๒๕๖๑ เห็นควรดำเนินการดังนี้

 ๑.กำหนดให้มีการระบุโครงการ/กิจกรรมเสริมสร้างคุณธรรมและจรรยาข้าราชการ

 ๒.พิจารณาสนับสนุนงบประมาณสำหรับดำเนินกิจกรรม/โครงการเสริมสร้างคุณธรรมและการป้องกันการทุจริตคอร์รัปชั่นให้มากกว่านี้

 ๓.จัดให้มีการประชุมชี้แจงแนะนำในการดำเนินงานตามแผนฯ แก่เจ้าหน้าที่ หรือหาผู้เชี่ยวชาญในการส่งเสริมกิจกรรม/โครงการ มาให้ความรู้เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตของส่วนราชการ ให้เป็นไปอย่างมีประสิทธิภาพและมีประสิทธิผลดีต่อองค์การบริหารส่วนตำบลบุ่งคล้า



 ลงชื่อ.......................................................ผู้รายงาน

 (นางเพ็ญศรี รติเมธากุล)

 ปลัดองค์การบริหารส่วนตำบลบุ่งคล้า

 รายงานผลวันที่ ๒๘ กันยายน พ.ศ.๒๕๖๑